बरसात (1949 फ़िल्म)

बरसात 1949 में बनी हिन्दी भाषा की फिल्म है। यह राज कपूर द्वारा निर्देशित और निर्मित है। इस फिल्म में राज कपूर और नर्गिस की प्रसिद्ध जोड़ी और प्रेमनाथ ने अभिनय किया है। यह अभिनेत्री निम्मी के फिल्मी सफर की शुरुआत भी थी। प्रसिद्ध संगीतकार जोड़ी शंकर-जयकिशन की भी ये पहली फिल्म है।

संक्षेप  
फिल्म दो प्रेम कहानियों के चारों ओर घूमती है। प्राण (राज कपूर) और रेशमा (नर्गिस) और गोपाल (प्रेमनाथ) और नीला (निम्मी)। 

प्राण और गोपाल भारतीय ग्रामीण इलाकों में यात्रा कर रहे हैं लेकिन कार खराब हो जाती है। वह एक गांव में आते हैं और कुछ दिनों तक वहां आराम करते हैं। दोनों दोस्त विपरीत व्यक्तित्व वाले हैं: समृद्ध लेकिन संवेदनशील प्राण और लड़कीबाज़ गोपाल दोनों कश्मीर घाटी में छुट्टियों के दौरान दो लड़कियों के साथ रूमानी सम्बन्ध में आ जाते हैं। जबकि प्राण और रेशमा का प्यार सच्चा और पारस्परिक है, गोपाल महिलाओं को इस्तेमाल करने की चीज समझता है। वह वफादार नीला की उपेक्षा करता है और बरसात के साथ अपनी वापसी की झूठी कहानी बताता है। प्राण और रेशमा को अपने प्यार को पाने के लिये कई कठिनाई का सामना करना पड़ता है। जिसमें माता-पिता का विरोध, दुर्घटनाएं और रेशमा की गवार मछुआरे से जबरदस्ती शादी करने का प्रयास शामिल है। अंततः दोनों दोबारा मिल जाते हैं।

दूसरी तरफ गोपाल अंततः सच्चा प्यार महसूस करता है और पाने के लिये इंतजार में तड़प रही नीला की ओर दौड़ता है। जहाँ उसे वो मृत मिलती है। यह फिल्म गोपाल द्वारा नीला के अंतिम संस्कार के साथ समाप्त होती है। बरसात आखिरकार आ जाती है।

मुख्य कलाकार 
 नर्गिस —  रेशमा 
 राज कपूर —  प्राण
 प्रेमनाथ —  गोपाल
 के एन सिंह — भोलू
 कुक्कू —  रूबी
 निम्मी — नीला

निर्माण (प्रोडक्शन)
राज कपूर ने कश्मीर घाटी में फिल्म बरसात के कुछ हिस्सों की शूटिंग की, यह कश्मीर घाटी में शूट की जाने वाली पहली फिल्म बन गई।

संगीत

सन्दर्भ

बाहरी कड़ियाँ 
 

1949 में बनी हिन्दी फ़िल्म
शंकर–जयकिशन द्वारा संगीतबद्ध फिल्में